**P r e d k l a d a c i a  s p r á v a**

 Správa o lesnom hospodárstve v Slovenskej republike za rok 2011 bola vypracovaná na základe § 3 ods. 2 písm. g) zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka a v súlade s rozpracovaním Programového vyhlásenia vlády SR.

Cieľom správy je poskytnúť odbornej a laickej verejnosti objektívny obraz o výsledkoch hospodárenia v lesoch. Správa uvádza plnenie zámerov v zmysle Akčného plánu Národného lesníckeho programu, analyzuje stav a vývoj lesného hospodárstva z hľadiska sociálnych, environmentálnych a ekonomických aspektov rozvoja spoločnosti. Z výsledkov vyplýva požiadavka zosúlaďovania záujmov štátu a užívateľov lesa optimalizovať produkčné funkcie lesa (predovšetkým drevoprodukčnú) s mimoprodukčnými funkciami lesa (spoločenské a ekologické). V závere správy sú navrhnuté opatrenia na zvýšenie efektívnosti manažmentu lesov tak, aby sa napĺňali podmienky pre uplatňovanie princípov trvalo udržateľného obhospodarovania lesov na Slovensku.

Predkladaná správa má informatívny, analytický a hodnotiaci charakter a  nemávplyv na rozpočet verejnej správy, podnikateľské prostredie, sociálnu oblasť a životné prostredie.

Materiál bol predmetom medzirezortného pripomienkového konania a opodstatnené pripomienky boli do materiálu zapracované. Na rokovanie poradných orgánov vlády SR a na rokovania vlády SR sa predkladá bez rozporov.